OpenLLM-France/wikimedia huggingface dataset:
# Chuck Berry

Charles Edward Anderson Berry, mai conegut coma Chuck Berry (Saint-Louis, Missorí, 18 d'octobre de 1926 - 18 de març de 2017) foguèt un guitarrista, compositor e cantaire american. Desvolopèt lo Rhythm & Blues de son temps e i portèt d'elements distinctius de çò qu'anava venir lo Rock’n’Roll: de paraulas sus la vida dels adolescents, lo consumerisme aital coma una musica que donava la part bèla als solos de guitarra e a la mesa en scèna de sos interprèts - tant d’elements qu'aguèron una influéncia majora sus la musica rock e sus mantes artistas que sovent tornèron far de versions de sa cançons mai famosas, coma per exemple "Maybellene" (1955), "Roll Over Beethoven" (1956), "Rock and Roll Music" (1957) e "Johnny B. Goode" (1958). En 2003, la revista Rolling Stone lo classifiquèt coma 6en melhor guitarrista e 25en cantaire mai famós de totes los temps.

## Discografia

* After School Session (1957)
* One Dozen Berrys (1958)
* Chuck Berry Is on Top (1959)
* Rockin' at the Hops (1960)
* New Juke Box Hits (1961)
* Chuck Berry On Stage (1963)
* Two Great Guitars (1964)
* St. Louis to Liverpool (1964)
* Chuck Berry in London (1965)
* Fresh Berry's (1965)
* Chuck Berry's Golden Hits (1967)
* Chuck Berry in Memphis (1967)
* From St. Louie to Frisco (1968)
* Concerto in B. Goode (1969)
* Back Home (1970)
* San Francisco Dues (1971)
* The London Chuck Berry Sessions (1972)
* Bio (1973)
* Chuck Berry (1975)
* Rock It (1979)
* Chuck (2017)
# Còc

Lo còc es un combustible obtengut per pirolisi de la olha dins un forn a l'abric de l'aire ; aqueles forns son agropats en batariás dins una usina apelada coqueriá. Aquel procediment foguèt longtemps fòrça polluent e o es encara dins los païses en desvolopament. En Euròpa, demòra pas que qualques coqueriás que las emissions, los sosproduchs e los desgalhs son contrarotlats : pr'aquò, malgrat una reglamentacion ecologica pus estricta, aquelas usinas demòran de fonts importantas de pollucion atmosferica e de gases d'efièch de serre$^,$. Lo còc es principalament utilizat en siderurgia per reduire la minièra de fèrre dins un naut fornèl per tal d’obténer la fonda qu'es puèi transformada en acièr. Servís tanben per l’elaboracion de la fonda en cubilot, la fabricacion de ferroaliatges e dins d'unes forns de calç.

## Referéncias

* ↑ «ArcelorMittal devant la justice pour des émissions illégales de polluants à Fos-sur-mer» (en francés). LEFIGARO.
* ↑ The Shift Project. «Décarboner l'industrie sans la saborder: Rapport dans le cadre du Plan de Transformation de l'Industrie Française» (pdf). The Shift Project.
# Hafiz (islam)

Hafiz es un títol onorific que designa una persona aiant memorizat l'integralitat de l'Alcoran e qu'es capabla de'n recitar de partias durant d'eveniments religiós (mariatge, funeralhas, etc.).

## Ligams internes

* Alcoran.
* Islam.
# Belada

Vath Lada o meilèu Balehada (Belhade en francés) qu'ei ua comuna gascona situada dens lo departament de las Lanas e la region de Navèra Aquitània, ancianament d'Aquitània.

## Toponimia

La prononciacion qu'ei [baləˈhaðə] o [bə'laðə]. Las fòrmas ancianas que son Sanctus Vincentius de Esquasse aus sègles XI-XII, Baslada [lòc de] en 1274, de Baslada en 1293, Baslade, Balade en 1514, Bahade (mapa deu sègle XVII, shens data), Balhade o Bahade (mapa deu començament deu sègle XVII), Belhade (mapa de 1714), Balhade (mapa de 1733).
I a pas agut d'explicacions avant. Bénédicte Boyrie-Fénié qu'explica lo nom per vath lada (deu latin valle lata, a prepaus de la vath d'Eira. Lo nom de la parròpia, mei ancian qu'èra Esquasse, de sens pas coneishut. J.B. Orpustan l'arreliga au basco ezki « telh, tilh e arbos aparentats », qui mia a *eskiazu « lòc on lo tilh abonda » (atestat dens la Peninsula Iberica dab lo nom esquiasso; mès lo -i- en tròp que pausa problèma. La vielha arradic basca azka « vath, hossat » dab un sufixe -tze qu'auré lo sens de « lòc de la vath », çò qui junta plan dab lo nom Baslada, segon Bénédicte Boyrie-Fénié.
Bénédicte Boyrie-Fénié se pronóncia pas suu passatge tardiu de vath a veth, fenomèn qui's tròba aulhors : Vathmala prononciat Bethmale en francés, Bellongue (en francés) e dab un aute contèxte consonantic d'origina, Velbaser, Velromana (Tarn e Garona).
Las formas atestadas per Arnaudin e l'enquista sacaze indican una [h] distinta, çò que permet pas de confirmar l'ipotèsi *valle lata. Es possible qu'aquesta [h] se sia perduda en posicion intervocalica au sègle 20. Las formas ancianas permeten d'ipotetizar una evolucion de tip Baslada > * Bal·hada > Balehada.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 1995 | 2026 | Jean-Marie Guilhemsans | PS | retirat de cap d'entrepresa de transpòrts |
| 1960 | 1985 | René Guilhemsans | | |
| | 1960 | | | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 199, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 518 | 522 | 545 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 504 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 412 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 146 | | | | Cercar | 132 | 158 | 160 | 171 174 |
| 2009 | 2010 |
| 181 184 | 192 195 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas de las Lanas

## Nòtas

* ↑ Top'Òc Diccionari toponimic occitan del Congrès permanent de la lenga occitana.
* ↑ Félix Arnaudin - Chants populaires de la Grande-Lande I, 1912
* ↑ Enquista Sacaze, 1887
* 1 2 3 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 54-55
* Portau de Gasconha
# Sent Pèr de Nivèla

Sent Pèr de Nivèla (Saint-Pée-sur-Nivelle en francés e Senpere en basco) qu'ei ua comuna de la província tradicionau de Labord, administrada peu departament deus Pirenèus Atlantics de la region de Navèra Aquitània.
Las comunas tòcatocantas que son Ahetze e Arcangós au nòrd, Sent Joan de Lus e Ascain a l'oèst, Sara au sud e Ustàrits, Zuraide e Ainhoa a l'èst.

## Demografia

Evolucion demografica :
| 1896 | 1901 | 1936 | 1954 | 1962 | 1968 | 1975 | 1982 | 1990 | 1999 |
| 2380 | 2396 | 2358 | 2054 | 2239 | 2422 | 2567 | 3056 | 3463 | 4331 |
| Nombre retengut a partir de 1962: populacion sens comptes dobles ||||||||||

## Hèstas e celebracions

Las hèstas que s'i celèbran lo 29 de junh per Sant Pèir.
Cada an que's celèbra a prèp deu lac lo Herri Urrats, hèsta de las ikastolas (escòlas bascas) deu país bascofrancés.
* Glèisa de Sent Pèr de Nivela.
* Quartièr d'Ibarron: bòrda vielha labordina.
* Quartièr d'Ibarron: bòrda vielha.
* Fronton plaça libra.
* Quartièr d'Ibarron: fronton plaça libra.
* Lindau escultat.
* Quartièr d'Ibarron: lindau escultat.

## Ligams extèrnes

* Sit oficiau .

## Administracion

Lista deus cònsols successius :
| Periòde | Periòde | Identitat |
| 2008 | 2014 | Christine Bessonart |
| març de 2001 | 2008 | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 6006, totala: 6184 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | 5 106 | 5 251 | 5 391 5 504 |
| 2009 | 2010 |
| 5 550 5 685 | 5 707 5 862 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal del País Basc
# Vatican

La Ciutat de Vatican, o simplament Vatican, oficialament l'Estat de la Ciutat de Vatican (en italian: Stato della Città del Vaticano; en latin: Status Civitatis Vaticanæ), es l'estat sobeiran mai pichon e lo mens poblat del mond. Es un enclavament d'una superfícia de 0,44 km² dins la comuna italiana de Roma. La Santa Sieu es la catèdra del Papa, lo cap de la Glèisa Catolica Romana. La Ciutat de Vatican es compausada del puèg de Vatican (Mons Vaticanus, nom d'origina precrestiana), e los Camps de Vatican, ont i a la Basilica de Sant Pèire, la Capèla Sixtina e los Musèus de Vatican. Tanben apertenon a l'Estat pontifical d'autres edificis romans extèrnes a la Ciutat de Vatican.

## Referéncias

* 1 2 «Bandiera, Stemma e Sigillo della Santa Sede e dello Stato della Città del Vaticano» (en italian). Site de la Santa Sieu. [Consulta: 2 de febrièr de 2025]
* ↑ «Preconizacions del Conselh de la Lenga Occitana» p. 123. Conselh de la Lenga Occitana, 2007.
* ↑ Cammeo, Federico (1932). Ordinamento giuridico dello stato della Città del Vaticano. R. Bemporad & Figlio, p. 27.
* ↑ La catèdra (del latin: cathĕdra) es lo sèti del culte d'un evesque.

## Vejatz tanben

* Wikimedia Commons prepausa de documents multimèdia liures sus Vatican.
* Glèsia Catolica Romana
* Papa
* Santa Ses
# Betelèm

Betelèm (o pus rarament Betleèm) és una vila de Palestina a 8 km au sud-oèst de Jerusalèm.
La populacion actuala es de 30 000 abitants, que la majoritat son crestians.
Au sègle IV l'emperaire roman Constantin Ièr i construguèt la basilica de la Nativitat qu'es lo luòc religiós e toristic de la ciutat.
Amb Nazaret, es lo luòc supausat de la naissença de Jèsus Crist. Aquesta vila pren una importància dei bèlas dins la cultura occitana perque es lo luòc obligat dei pastoralas e dei betlèms, que celèbran la naissença de Jèsus dins un decòr occitanizat (betlèm ven de "Betelèm").
# Kashtin

Kashtin (« tornada » en innu-aimun) es un grop country fòlc amerindian Innu originari de la Maliotenam al Canadà, fondat pel duò Florent Vollant e Claude McKenzie.
Kashtin es conegut en Occitània per lor cançon E Uassiuian (« Mon enfança ») qu'es estada un gròs tube en 1990.
# Little May

Little May es un grop de fòlc australian anglofòn. Little May foguèt fondat en 2012 a Sydney (Austràlia) per la cantaira Hannah Field ambe las guitarristas Liz Drummond e Annie Hamilton. Sus l'empont, son acompanhadas als clavièrs de Mark Harding e Cat Hunter a la batariá.

## Discografia

* 2014 : Little May (mini album)
* 2015 : For the company
* 2019 : Blame My Body

## Cançons mai conegudas

* Boardwalks (2013)
* Hide (2013)
# Angus and Julia Stone

Angus and Julia Stone es un grop de musica fòlc anglofòn, compausat d'un fraire e d'una sòrre originàrias de Newport, còsta Sydney, en Austràlia.
An començat de cantar amassa en 2006.
Lor album Down the Way, publicat en 2010, portat per la capitada internacionala de la cançon Big Jet Plane es quitament n°1 en Austràlia.

## Cançons mai conegudas

* Big Jet Plane (2010)
* The Devils Tears (2011)
* Chateau (2017)
# Bob Dylan

Bob Dylan :
| Profession: | poèta, compositor, cantaire e musician de folk rock |
| País: | Estats Units |
| Data de naissença: | 24 de mai de 1941 |
| Luòc de naissença: | Duluth, Minnesòta |
Bob Dylan (n. Robert Allen Zimmerman en 1941) es un poèta, musician, cantaire e autor compositor de folk e rock. En 2016, reçaup lo Prèmi Nobel de Literatura. Dylan foguèt una figura influenta de la musica populara e de la cultura dempuèi mai de cinc decenni. Sas cançons mai famosas datan de las annadas 1960, quora venguèt la "votz d'una generacion" amb de cançons coma "Blowin' in the Wind" e "The Times They Are a-Changin" que venguèron d'imnes per lo Movement dels dreches civics e lo movement contra la guèrra de Viètnam als Estats Units. En 1965, enregistrèt "Like a Rolling Stone" daissant la musica folk americana per un estil pus electric, e provocant la contravèrsia entre sos fans.
La paraulas de Dylan incorpòran un larg escapolon d'influéncias politicas, socialas, filosoficas, e literàrias. Defian las convecions existentas de la musica popo per cridar a la naissença d'una contracultura. Inicialament inspirat per las performàncias de Little Richard e l'escritura de Woody Guthrie, Robert Johnson, e Hank Williams, Dylan a amplificat e personalizat los genres musicals. Durant sa carrièra, Dylan explorèt divèrs genres de la cançon americana, del folk, blues, e country al gospel, e rock and roll, e del rockabilly al folk anglés, escocés, e irlandés, en passar per lo jazz e lo Great American Songbook. Dylan jòga de guitarra, clavièrs, e armonica.
# Hugues Aufray

Hugues Jean Marie Auffray mei conegut com Hugues Aufray ei un cantaire francés vasut a Neuilly sur Seine en 1929.
Ei lo hilh de l'industrial parisenc Henry Auffray e d'ua hilha de noblessa gascona, Amyelle de Caubios d'Andiran (se maridèn a Nicòla). Après d'estudis a Sorese e tres ans passats a Madrid damb lo pair, comença a cantar en espanhòl dins las annadas 1950, abans de passar rapidament au francés.
La mei gran part de sas cançons son de viradas - adaptacions de cantas folk anglesas e americanas (Bob Dylan, Roger Miller...)
# Amy Macdonald

Amy Macdonald es una cantaira escocesa, nascuda lo 25 d'agost de 1987 a Bishopbriggs, pichon vilatge prèp de Glasgow. Lo sieu estil se mòu entre rock folk, indie e country. Sa tessitura de votz es la d'un contralt.
Sortiguèt lo sieu primièr single, Poison Prince, lo 7 de mai de 2007. Pauc mais tard, lo 30 de julhet de 2007, publiquèt son primièr album, This Is the Life, que se ne vendèron mai de dos milions e mièg de copias.

## Discografia

* This Is the Life (2007)
* A Curious Thing (2010)
* Life in a Beautiful Light (2012)
* Under Stars (2017)
# Rosina de Pèira

Rosina de Pèira (Havars, 3 de març de 1933 – 16 de junh de 2019, es una cantaira de cançon tradicionala en occitan. Es escaissada l' « Oum Khalsoum » occitana. Recebèt dos còps lo grand prèmi internacional del disc de l’Acadèmia Charles Cros.
Comencèt sa carrièra al començament dels ans 1970.
S’inicièt a la lenga occitana, a la cultura e a la cançon tradicionala occitana alprèp de sos grands parents e parents puèi foguèt als Balets Occitans de Tolosa amb son amiga Francesa Daga. Es una Occitana de Volvèstre en Arièja que mestreja los cinc grands dialèctes occitans.
Faguèt sovent de concèrts amb la filha Martina; en 1974 fonda son pròpri ostal de disques, lo labèl Revolum.
Recebèt dos còps lo grand Prèmi Internacional del Disc de l'Acadèmia Carles Cròs.

## Acuèlh

Aculhissiá los toristas que volian descobrir Arièja e los Pirenèus ariegeses a sa taula e cambras d'òstes a Havars.

## Discografia (albums)

* 1973 : Los dus filhets del rei (amb sa filha Martina)
* 1974 : Rosina de Pèira e Martina
* 1975 : Se io sabiái volar
* 1979 : Cançons de Femnas (premiat per l'Acadèmia Carles Cròs)
* 1981 : Ié (amb sas filhas Martina e Clara)
* 1983 : Trobadors
* 1984 : Nadal encara (amb sas filhas Martina, Clara e, Francesa Daga, premiat per l'Acadèmia Carles Cròs)
* 1988 : Arièja ò mon país (amb sa filha Martina e Clara Daga)
* 1992 : Anuèit
* 1999 : Occitans
* 2004 : Sul viu (gospel d'Oc)

## Nòtas e referéncias

* ↑ Ei mòrta Rosina de Pèira, icòna dera naua cançon occitana
* ↑ Nos a quitats Rosina de Pèira - Jornalet.com
* ↑ (fr) « Pèira, Rosina de », notícia d'autoritat persona n° FRBNF13957020, catalòg Bn-Opale Plus, Bibliotèca Nacionala de França, creada lo 13 de julhet 1993, modificada lo 9 d'agost de 2005

## Ligam intèrne

* Discografia de Rosina de Pèira

## Ligams extèrnes

* Rosina de Pèira : recèrcas dins lo cant
* Rosina de Pèira : cantaira o rossinhòl ?
* Rosina de Pèira sus chandoc.com
* Lo Conservatòri occitan de Tolosa (musicas e danças tradicionalas)
* Portal d'Occitània
* Portal de la musica
# José María Aznar

José María Alfredo Aznar López (Madrid, 25 de febrièr de 1953) es un politician espanhòl, membre del Partit Popular. Aprèp d'èsser estat president de la Junta de Castelha e Leon de 1987 a 1989, foguèt primièr ministre d'Espanha entre 1996 e 2004. Es licenciat en Drech de l'Universitat Complutense de Madrid e presidís actualament la Fundació para el Análisis y los Estudios Sociales (FAES), una entitat de tòca non lucrativa creada lo 11 de novembre de 2002 coma resultat de la fusion de cinc fondacions ligadas al Partit Popular., e qu'es una mena de "laboratòri d'idèas del PP". Dempuèi 2011 es conselhièr extèrn de la companhiá espanhòla Endesa per l'America Latina.
Es maridat amb Ana Botella, l'actuala cònsol de Madrid e an tres enfants amassa.

## Referéncias

* ↑ La Fundación FAES está presidida por José María Aznar
| Precedit per Felipe González | Primièr ministre d'Espanha 5 de mai de 1996 - 17 d'abril de 2004 | Seguit per José Luis Rodríguez Zapatero |
* Wikimedia Commons prepausa de documents multimèdia liures sus José María Aznar.
# Anneliese Bläsing

Anneliese Bläsing (Malsfeld, 2 de junh de 1923 – 31 de genièr de 1996) foguèt una politiciana alemanda del NSP.
# Hardingfele

Lo hardingfele o vriulon norvegian (var. violon norvegian), qu'ei un instrument de musica folclorica de Norvègia tanhent deu vriulon mes dab quauques variacions dens la soa laüteria : la forma de l'instrument, los dessenhs de las soas "f"s que son un chic diferents ; en mei d'aquò lo hardinfele qu'ei mei ricament ondrat e la soa voluta que representa generaument un cap de leon.
Mes la soa grana particularitat qu'ei d'osténder ueit còrdas : las quate còrdas armonicas deu vriulon classic e quate còrdas simpaticas associadas dab eras. Aquesta originalitat que l'apropia de la viòla d'amor qui deu lo timbre particular deu son son a las soas còrdas simpaticas.
Au contra de las còrdas melodicas, las còrdas simpaticas non son pas premudas peus dits e non son pas tanpauc hregadas peu crin de l'arquet : qu'ei la quita vibracion de las purmèras qui las hè vibrar per "simpatia". Que son donc tienudas devath la tòca de l'instrument e que traucan lo pontet entà demorar en devath de las còrdas armonicas.

## Ligams intèrnes

* Vriulon
* Viòla d'amor
* Laüteria
* Caracteristicas generaus : arquet, pontet, barra d'armonia, amna, colofònia
* Ajòus : Rebec • Lira da braccio • viela
* Familha deu vriulon : vriulon • vriulon piccolo • vriulon alto • vriulon tenor • violoncèl • violoncèl piccolo
•Vriulon barròc •Pochette •Vriulon de Stroh •Norvègia : Hardingfele •Vriulon de Stroh
* Viola pomposa
* Arpeggione
* Familha de la viòla de gamba
* Contrabassa • octobassa
* Bariton
* Trompeta marina
* Sonsaina
* Creta : lira
* China : huquin • zhonghu
* Corea : haegeum
* Pérsia : kamancheh
* Monde arab : rebab
* Portau deu vriulon
# Mariano Mores

Mariano Mores (Buenos Aires, lo 18 de heurèr de 1918) qu'ei un cap d'orquèstra, pianista virtuòse e un deus compositors argentins màgers (e mei que mei de tango).
Vadut dens lo quartièr tradicionau de San Telmo que seguí rapidament lo cursus de la formacion academica classica au piano. Aus 14 ans qu'èra ja professionau dens lo Café Vicente de la grana a avienguda Corrientes. Que tribalhè devath la direccion de Roberto Firpo tanben de Francisco Canaro. Lo son estil de composicion qu'amassa la virtuositat, la mestresa composicion academica e ua coneishença de las pregondas de la musica folclorica argentina autan com deu tango.
# Sent Júrian de Copelh

Sent Júrian de Copelh [sɛ̃ˈdzœʁjɔ] o [sɛ̃ˈd͡zyʀjɒ] (Saint-Julien-de-Coppel en francés) es una comuna auvernhata dau departament dau Puèi de Doma e la region d'Auvèrnhe-Ròse-Aups, ancianament d'Auvèrnhe.

## Toponimia

Las atestacions son Copeil (964), Copello (Xe), Coupel (1659), Coypel (1762), Couppeilh (1769) e Coppel (1789).

## Administracion

Lista daus cònses successius :
| Periòde | Periòde | Identitat |
| 2008 | 2014 | Liliane Avit |
| març de 2001 | 2008 | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1206, totala: 1227 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | Cercar | 1 076 | 1 100 1 126 |
| 2009 | 2010 |
| 1 122 1 147 | 1 128 1 154 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* ↑ Collectatge IEO 63, dins le parlar de la comuna.
* ↑ Albert Dauzat, Glossaire étymologique du patois de Vinzelles, Montpellier Société des langues romanes, 1915, p. 430
* ↑ Site de la préfecture du Puy-de-Dôme, consulté le 4 août 2009
* Portal d'Auvèrnhe
# Brenac (Puèi de Doma)

Brenac [bʁəˈna] (Brenat en francés) es una comuna occitana dau departament dau Puèi de Doma e de la region d'Auvèrnhe Ròse Aups, ancianament d'Auvèrnhe.

## Geografia

Comunas confrontantas de Brenat :
| Orbelh | Aulhac e Flac | |
| | | Çausselenjas |
| Parentinhat | | Varenas d'Içon |

## Toponimia

Le nom de Brenac (atestacion Brennacum, en 995 e 1096, Brennago au sègle X) vendriá dau nom gallo-roman Brennus, embei le sufixe -acum, latinizacion dau sufixe gallés -aco(n). Brenac èra doncas probablament una anciana granda proprietat antica qu'aviá coma mèstre Brennus/Brennos. Le nom Brennos o Brennus (latinizat), benliau varianta allofonica de branos, « la gralha, la graula», que designa metaforicament le chap o le guerrèir dins quauqu'unas lengas celticas, es le de mai d'un chap gallés istoric, donca, pusliau que d'un nom personau, s'agís benliau d'un nom comun e le nom se podriá eventualament interpretar coma « le vialatge dau chap ».
Mens localament la comunas se ditz Barnac [bɒʀˈna].

## Administracion

Lista daus cònses successius :
| Periòde | Periòde | Identitat |
| 2008 | 2020 | Pierre Martinant |
| març de 2001 | 2008 | Jean-Paul Regnaut |
| 19 | 2001 | |
| Totas las donadas non son pas encara conegudas. |||||
* Davant la refòrma cantonala de 2014, aplicada en 2015, la comuna èra dau canton de Çausselenjas; es avora dau canton de Soire.

## Demografia

modificar « persona »  v · d · m 
Evolucion demografica Populacion comunala actuala (2013): 596, totala: 621 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 686 | 707 | 678 | 770 | 723 | 814 | 783 | 766 | 801 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 737 | 721 | 711 | 648 | 681 | 613 | 617 | 625 | 582 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 593 | 530 | 511 | 426 | 360 | 372 | 357 | 386 | 397 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 386 | 370 | 374 | 413 | 483 | 464 | Cercar | 544 | 554 574 |
| 2009 | 2010 |
| 580 602 | 583 607 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2012 : 590; 2013 : 596 abitants (67 ab/km²)

## Nòtas e referéncias
### Nòtas
### Referéncias

* ↑ Collectatge IEO 63, dins le parlar de Çausselenjas.
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, a Bargny, p. 54
* ↑ Xavier Delamarre, Dictionnaire de la Langue gauloise, ed. Errance, 2na edicion, 2003, a branos, p. 85
* ↑ Albert Dauzat, Glossaire étymologique du Patois de Vinzelles, Montpellier, Société des langues romanes, 1915, p. 426.
* Portal d'Auvèrnhe